Bassaricyon neblina

La olingeto (Bassaricyon neblina) estas mamulo karnomanĝanta de la familio de Procionedoj, el la montaroj de la Andoj de Kolombio kaj Ekvadoro. La Smizonia Institucio anoncis ĝian malkovron la 15-an de aŭgusto 2013. Ĝi estas la unua karnomanĝanto malkovrita en Ameriko post 35 jaroj.

 Priskribo 
Ĝia korpo (ĝiskape) atingas averaĝan larĝecon je 33,5 cm kaj ĝia vosto ĝis 42,5 cm. Ĝi pezas 900 g. Ĝia haŭto estas dika kaj vila, pli densa ol tiu de la plej proksimaj parencoj. Ĝia hararo estas ruĝa kaŝtan-kolora aŭ oranĝa kun nigraj randoj.Smithsonian scientists discover new species of carnivore: the olinguito ; Smithsonian Science.

 Loĝejo 
Ĝi loĝas en la Nubarbaro Anda, je inter 1.500 kaj 2.800 m de alteco. Oni ne konsideras ĉi tiun specion en tuja danĝero, tamen pli ol 40% de ties loĝebla tereno estis senarbigita.For the First Time in 35 Years, A New Carnivorous Mammal Species is Discovered in the American Continents  

 Konduto 
Solema kaj noktema, ĝi loĝas en la arboj kaj estas eksperta saltanto de arbo al arbo sur la kanopeo.

 Nutrado  
Ĝi manĝas ĉefe fruktojn, sed ankaŭ povas manĝi kelkajn insektojn kaj nektaron.

 Reproduktado 
Ĝi naskas po unu idon.

 Taksonomio 
Ĉi tiun endemian specion de la andaj nubarbaroj oni priskribis en 2013. Eblis identigi ĝin, danke al komparado de kranio-formo, dentaro, hararo kaj DNA, el konservataj ekzempleroj en muzeoj, de aliaj specioj de la genro Bassaricyon.  Post la laboro de kampo oni povis trovi vivantajn ekzemplerojn kaj distingi kvar subspeciojn: B. n. neblina (Ekvadoro), B. n. osborni (Okcidenta kaj Centra Montoĉeno de Kolombio), B. n. hershkovitzi (Kolombia macizo) kaj B. n. ruber (Antjokio).

 Referencoj 

Kategorio:Procionedoj